paragraph_text: Uz pokroviteljstvo rođaka princa Chule, Bira je 1930-ih godina počeo voziti utrke i pokazao izniman talent. Na najjačim međunarodnim utrkama je nastupao u preslabim ili zastarjelim automobilima, ali u manjim je lokalnim utrkama, pogotovo u Engleskoj, briljirao. Nakon završetka Drugog svjetskog rata, vratio se utrkama nastupajući za Connaught i Gordini, dok nije kupio privatni Maserati 250F kojim je na neprvenstvenoj utrci u Chimayu 1954. ostvario i zadnju pobjedu u karijeri.